De Gschichte da Forstlichen Hochschui Aschaffenburg beginnt mit am privaten Forstinstitut, des im Jåhr 1807 gründet  worn is. Bereits 1810 is des Institut ois staatliche Einrichtung übanumma worn. Ois Aschaffenburg im Jåhr 1814 zu Bayern kemma is, war de Einrichtung de oanzige ihrer Art im Kinereich und hoaßt vo 1819 bis 1832 Königlich-Bayerische Nationale Forst-Lehranstalt. Im Jåhr 1832 is de Anstalt vorläufig geschlossen, da Grund warn wohl de vermuteten revolutionären Aktivitäten da Studenten. De Wiedergründung da Forstlehranstalt war mit zerscht nur 25 Hörern am 19. April 1844. Aus dem Anlass verschafft Kine Ludwig I. da Lehranstalt aa zwoa Jåhr spada a repräsentatives Gebäude an da Alexandrastraß. Ois ab 1858 des Abitur Eingangsvoraussetzung worn is, war de Umbenennung in Centralforstlehranstalt fia des Kinereich Bayern. De Bezeichnung Forstliche Hochschui kriagt de Lehranstalt im Sommersemester 1899. Im Jåhr 1910 is de Hochschui nåch Minga verlegt und in de forstwissenschaftliche Fakultät da Ludwig-Maximilians-Universität München umgwandelt worn. In de letzten Aschaffenburger Jåhrzehnten, vo 1878 bis 1910, is de Hochschui vo Professor Dr. Hermann vo Fürst gleitet worn, dem de Hochschui ihren guten Ruf verdankte. Des Gebäude in da Alexandrastraß is danach fia a Schui gnutzt und im Jåhr 1968 abgerissen worn. An da Stelle steht heit a moderner Wohnblock mit Tiefgarage ("Parkhaus Alexandrastraß").